2015 ஜனாதிபதித் தேர்தலில் சிறுபான்மை இனங்கள் சிங்கள பௌத்த வேட்பாளர்களில் எவரையும் தோற்கடிக்கவும் எவரையும் வெல்லவைக்கவும் முடியும் என்று நிரூபித்தனர். ஆனால் இந்த நிரூபிப்பால் அவர்களுக்கு எவ்வித அனுகூலங்களும் கிடைக்கவில்லை என்பது அநுபவமாக இருக்கிறது. எனவே, தமிழ் முஸ்லிம் சிறுபான்மையினர் எந்த சிங்களத் தலைவரையும் இனிமேல் நம்பிப் பயனில்லை என்ற உறுதியான முடிவுக்கு வருவதற்கு வாய்ப்புண்டு. இந்த முடிவுக்கான காரணங்களில் ஒன்றாக இந்திய பா.ஜ. கட்சிக்கும் மஹிந்தவுக்கும் இடையில் வளர்ந்து வரும் உறவும் அமையும்.